**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL Klaipėdos miesto savivaldybės kontrolierĖS DAIVOS ČEPORIŪTĖS KASMETINIO TARNYBINĖS VEIKLOS VERTINIMO MOTYVUOTO SIŪLYMO ĮGYVENDINIMO“ PROJEKTO**

**1. Sprendimo projekto esmė, tikslai ir uždaviniai.**

Bus įgyvendintas tiesioginio vadovo – Klaipėdos miesto savivaldybės mero – motyvuotas siūlymas dėl Klaipėdos miesto savivaldybės kontrolierės Daivos Čeporiūtės tarnybinės veiklos vertinimo už 2018 metus.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 16 straipsnio 2 dalies 8 punkte nurodyta, kad išimtinė savivaldybės tarybos kompetencija yra sprendimų dėl savivaldybės kontrolieriaus priėmimo į pareigas ir atleidimo iš jų priėmimas, savivaldybės kontrolės ir audito tarnybos steigimas, didžiausio valstybės tarnautojų pareigybių ir darbuotojų, dirbančių pagal darbo sutartis, skaičiaus šioje tarnyboje nustatymas, savivaldybės kontrolės ir audito tarnybos metinės veiklosataskaitos svarstymas ir sprendimo dėl jos priėmimas, įstatymų numatyto savivaldybės kontrolieriaus darbo užmokesčio nustatymas, savivaldybės kontrolės ir audito tarnybos nuostatų tvirtinimas.

Lietuvos Respublikos valstybės tarnybos įstatymo 27 straipsnyje nurodyta, kad Įstaigos vadovo tarnybinę veiklą vertina šį valstybės tarnautoją į pareigas priimantis asmuo, o kai įstaigos vadovą į pareigas priima kolegiali institucija, – šios institucijos vadovas. Kai valstybės tarnautojo tarnybinė veikla įvertina labai gerai tiesioginio vadovo rašytiniu motyvuotu siūlymu valstybės tarnautoją į pareigas priimančio asmens sprendimu gali būti taikomos skatinimo priemonės, nurodytos Valstybės tarnybos įstatymo 31 straipsnyje.

Klaipėdos miesto savivaldybės kontrolierei Daivai Čeporiūtei taikoma viena iš skatinimo priemonių – suteikiama 5 mokamos poilsio dienos.

**3. Kokių rezultatų laukiama.**

Bus įgyvendintas tiesioginio vadovo – Klaipėdos miesto savivaldybės mero – motyvuotas siūlymas dėl Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo ir už labai gerai įvertintą 2018 metų tarnybinę veiklą suteikiamos 5 mokamas poilsio dienas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendintas tiesioginio vadovo – Klaipėdos miesto savivaldybės mero – motyvuotas siūlymas. Neigiamos pasekmės – nenumatyta.

Personalo skyriaus vyriausioji specialistė Lauryna Jonaitė